text: Fuld knallertkører brager ind i to biler
  21 marts 2012 kl. 06.19
  En 29-årig koldingenser var tirsdag aften sanseløs beruset, at han bragede ind i to parkerede biler i Låsbygade i Kolding, skriver Radio VLR.
  Manden kom ved 21-tiden kørende på en lille knallert, da uheldet skete. Han ramte en Ford Mondeo og VW polo.
  Politiet var hurtigt på stedet og anholdt manden. Han blev taget med på sygehuset. Og sygehusets personale betegnede manden som sanseløs beruset, der ikke ville kunne tage vare på sig selv.
  - Men han kom ikke i detentionen. Så der må have været nogen, der kunne tage sig af ham, fortæller vagtchef hos Sydøstjyllands Politi, Svend Pedersen.
  Den 29-årige er nu sigtet for spirituskørsel og derudover kommer der formentlig erstatningskrav fra de to bilejere.
  